14 ottobre 2008
Un sucès pal GDBTF
Vinars, come che us vevi dit, al è stât presentât il Grant dizionari bilengâl talian furlan e al è stât un sucesson! Ancje l'assessôr Molinaro al à declarât sodisfazion, ma ce che secont me al è plui impuartant al è la impression posivite che al à vût (e ancje un tic di sorprese...): l'impuartant al è che al vedi garantît l'impegn a lâ indevant.
Un altri element une vore biel al è che l'auditorium (cuasit 400 puescj) al jere cuasi plen ancje se la stampe tradizionâl secont me no à dât grande evidence par promovi l'apontament. Par furtune che sul Gazzettino di sabide ai 10 al è jessût propit un biel articul di Walter Tomada.
Nessun commento:
Iscriviti a: Commenti sul post (Atom)
lij_Latn fur_Latn fur_Latn fur_Latn ita_Latn fur_Latn